Coscinocera hercules

Coscinocera hercules – saturnijų šeimos drugių rūšis. Paplitusi Papua Naujojoje Gvinėjoje ir šiaurės rytų Australijoje (Jorko Kyšulio pusiasalyje).Coscinocera hercules (Miskin, 1876)

Išskleistų sparnų plotis – 27 cm. Tai didžiausias drugys Australijoje, o pagal sparnų plotą (300 cm²) – didžiausias vabzdys pasaulyje.Rainier Flindt. 2006. Amazing Numbers in Biology. Springer-Verlag, Berlin.

Suaugėliai nesimaitina. Po poravimosi patelė ant lapų padeda ~300 kiaušinėlių, iš kurių po 14 dienų išsirita vikšrai. Pilnai išaugę jie pasiekia 12 cm ilgį. Lėliukės stadija trunka nuo kelių mėnesių iki kelių metų.

Vikšrai maitinasi stimbrių (Polyscias elegans), rumbulių (Glochidion ferdinandi), vėlyvųjų ievų, pleišių (Dysoxylum muelleri) ir kt. lapais.

 Šaltiniai 

Kategorija:Saturnijos